Alegzandra/wili-2018-roplus huggingface dataset:
Di renminbi a di hofishal koransi a di Piipl Ripoblik a Chaina. Di niem (simplifai Chaini: 人民币; chadishanal Chaini: 人民幣; pinyin: rénmínbì) litarali miin "fi di piipl koransi". Di yuan (Chaini: 元/圆; pinyin: yuán) (sign: ¥) a di biesik yuunit a di renminbi, bot aalso yuuz fi refa tu Chaini Koransi jinarali, espeshal ina hintanashinal kantex. Di distingshan bitwiin di toermdem renminbi ah yuan simila tu we bitwiin stoerlin ah pong, we rispektivli refa tu di British koransi an ipraimeri yuunit. Wan yuan sobdivaidop ina 10 jiao (Chaini: 角; pinyin: jiǎo), an a jiao iself sobdivaidop ina 10 fen (Chaini: 分; pinyin: fēn).

Ihn baan a Bon, dehn taim de ina di Ilektoret a Koluon ina westan Jormani, den ihn muuv gaa Viena ina ihn horli twenti ahn sekl de, a-todi wid Juozif Aydn ahn kwiktaim gien repitieshan az vorchuoso pianis. Bietuovn ierin grajwal ditiirioriet frahn ina ihn twenti, yet stil ihn kantiniu fi kompuoz, ahn fi kandok ahn pofaam, iibn afta ihn don def-def.

Ina liet 1654, Ingglish liida Aliva Kramwel laanch di Westan Dizain aamaada gens fi Spien kalanidem ina di Kiaribiyan. Ina Iepril 1655, Jinaral Raboert Venablz liid di aamaada ina wah atak pah Spien fuot a Santo Dominggo, Ispanyuola. Ousomeba, di Panishdem ripols dis puoli exikyuut atak, nuo az di Siij a Santo Dominggo, ah di Ingglish chuupdem suuh get desimiet bai diziiz. [3] [4][5]

Di ofishal languij a Jumieka a Ingglish, legisi frah 300 ier a British kalanizieshan, wid wah luokal kryuol languij kaal Patwa we di majariti a di piipl piik. Disya languij a wah kambinieshan a di languijdem frah di difrah-difrah inabitant ina di ailan ischri. Iweh divelop bai di slievdem uoba taim fi lou dem fi komiunikiet wid deh wananeda, espeshal sens deh weh koh frah difrah-difrah konchri ah, fi di Afrikandem, aalso frah difrah-difrah chraib.

Di Lignom Vaiti a wahn shaat, kompak chrii we nietiv tu kantinental chrapikal Amoerkaz ahn di Wes Indiz. Di plaant fi disya chrii a di Jumiekan nashinal flowa.

Nyuuchrasyuutikal, wah puotmanto a di woddem “nyuuchrishan” ah “faamasyuutikal”, eh-kain ina 1989 bai Stiivn L. Difiliis (Stephen L. DeFelice), founda ah chierman a di Foundieshan a Inovieshan Medisn (Foundation of Innovation Medicine). Di toerm aplai tu prodok we rienj frah aisolietid nyuuchrient, dayachri sopliment ah oerbal prodok, spisifik dayat ah pruoses fuud laka siirial, suup, ah brebrij.

Jumieka ab diplumatik rilieshan wid muos nieshan an a memba a di Yunaitid Nieshan ah di Aaganizieshan a Amoerkan Stiet. Jumieka chier di Wokin Gruup pah sumaala Ikanami.

Covaleda a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 1.962 inabitant.

Valtajeros a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 24 inabitant.
Di waar ina Yuurop taat pahn Septemba 1, 1939, wen Jormani invied Puolan. Disya kaaz Britn ahn Frans a diklier waar pahn Jormani. Oueba, niida di Britn ahn Frans nuor Jormani jrekli fait wid iich ada fi hiet mont dem. Disya piiriod nuo az di "Fuoni War", ahn juurin i, Jormani sain di Naatsi-Suoviet Nan-hAgreshan Pak wid di Suoviet Yuunian, splitin Puolan bitwiin di tuu konchri dem. Jormani haalso hinvied Denmaak ahn Naarwie, hush buot fal ina fiuu wiik tu di Naatsi dem. Di Fuoni Waar hen ina Mie 1940, wen Jormani hinvied di Luo'a Konchri dem. Afta tiekin uoba di Nedalanz, Beljom, ahn Loximbog, Jormani maach ina Frans, ahn di Bakl a Frans taat. Oueba, di alai luuz di bakl, ahn Frans fel anda Naatsi kantruol, ahn split ina tuu sekshan dem: di aria hakyupai bi Jormani ina di naat ahn wes, ahn Vishi Frans, hush a wahn Naatsi popit stiet, ina di sout ahn iis. Oueba, French chruup reskyu ahn flii tu Britn juurin di Donkork ivakyueshan, pravaidin nof man fuo di French rizistans.

Imanyuel Kant (Iepril 22, 1724 – Febiweri 12, 1804) wena wah 18t senchri Joerman filasifa. Im a wan a di muos influenshal tingka ina madan Yuurop an a di Liet Inlaitnment. Ih poblish impuotant raitn bout ipistimalaji, ah tingz bout rilijan, laa, ah ischri. Ih mien wok a di Kritiik a Puo Riizn, we go ina di limitieshan ah chokcha a riizn. Di buk a wah atak pah chadishanal metafizix ah ipistimalaji, an i ailait Kant vyuudem bout demya ieria. Di ada mien raitn niem di Kritiik a Praktikal Riizn, we fuokos pan etix ah di Kritiik a Jojment, we luk ina estetix ah tiliolaji. Kant stil ab mieja influens pah filasafi, kaa a im mienli influens analitik ah kantinental filasafi.

Torrubia de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 80 inabitant.

Di Arawak Nietiv Piipl ar jos Arawak a weh wan a di indijinos piipldem ina Sout Amoerka ah di Kiaribiyan. Jinarali, di wandem frah Sout Amoerka weh-niem Lokono, ah di wandem frah di Kiaribiyan weh-niem Taino.

Di Daminikan Ripoblik a di sait a di fos poermanent Yuropian seklment ina di Amoerkaz: Santo Dominggo, di kiapital a di konchri. Fi muos a di indipendant ischri a di konchri, di nieshan expiiriens palitikal kas-kas ah toermail; isofa chuu nof nan-riprizentitiv ah tiranous govament. Sens di milichri diktieta Rafael Lionidas Chruhiyo Moliina (Rafael Leonidas Trujillo Molina) ded ina 1961, di konchri a-muuv tuwaad a muo libral ikanimik magl, we meki di bigis ikanimi ina di riijan, ah tuwaad dimokrasi.

Gluobal waamin ah klaimit chienj a toerm fi di senchri-skiel riez we abzoerv ina di avrij tempicha a di hOert klaimit sistim an irilietid ifek.

Miguel de Cervantes Saavedra (Septemba 29, 1547 – Iepril 23, 1616) a wehn wahn Panish navlis, puoim raita, an plie raita. Im magnus opus, Don Quixote, kansida fi bi di fos navl bai som piipl, a wahn klasik a Westan lichicha an regyla get rietinz az wan a di bes navl dem we eva rait.
Fi wan ier Kolombos ah ih mandem rimien schran pah Jumieka. Wah Paniad, Diego Mendez, ah soh nietiv pagl wah kunu fi get elp frah Ispanyuola. Di ailan gobna, Nicolás de Ovando y Cáceres, eh-dites Kolombos ah ih obschok aal efoert fi reskiu im ah ih mandem. Miintaim, Kolombos alejidli mezmaraiz di nietivdem bai karekli pridik wah luuna iklips fi 29 Febiweri 1504, bai yuuz di Ifemeris a di Joerman aschranama Regiomontanus.[4] Elp fainali araiv, fram di gobna, pah 29 June 1504, ah Kolombos ah ih mandem araiv ina Sanlúcar de Barrameda, Kiastiil, pah 7 Novemba 1504.

Hammurabi wehna di sixt king a Babilan. Im ton di fos King a di Babiluonian empaiya, an exten di kanchuol a babilan uova Mesopotiemia wen im win sohn waar gens di kingdom dem we de nier. Alduo im empaiya kanchuol aal a Mesopotiemia wen im ded, im soksesa dem kudn mentien im empaiya. Hammurabi bes nuon fi di set a laa we niem di Hammurabi kuod, wan a di fos kuod a laa we rait dong ina rekaadid ischri. Demya laa ya get rait pan wan tuon tablit we wehn uova iet fut lang (2.4 miita) we neva fain til 1901. Chuu im so binuon az wan ienchent laa giva, di puochret a Hammurabi de ina nof govament bildin roun di worl.

Jaganauth, Dhanis (2001) The use of Se in Jamaican in Christie, Pauline (ed.) Due Respect: Essays on English and English-related Creoles in the Caribbean in Honour of Professor Robert Le Page; Kingston: University of West Indies.

Sivl ah palitikal raits faam di arijinal ah mien paat a intanashinal yuuman raits. Deh kompraiz di fos puoshan a di 1948 Yunivoersal Diklarieshan a Yuuman Raits (wid ikanamik, suoshal ah kolchral raits kompraiz di sekan puoshan). Di tiori a chrii jinarieshan a yuuman raits kansida dis gruup a raits fi bi "fos-jinarieshan raits", ah di tiori a negitiv ah pazitiv raits kansida dem fi bi jinarali negitiv raits.

Afta di Naatsi dem fiel a inviedin Britn, Ikla disaid tu hatak di Suoviet Yuunian, taatin wid Aparieshan Baabaruosa juurin di soma a 1941. Sens di Suoviet dem a onpripier fi waar, di Naatsi iizili tiek uoba vas amoun dem a terichri. Aalduo dehn fiel tu tiek Maskou aftawadz, ahn di Suoviet dem mek a kounta-afensib juurin di winta a 1941, di Naatsi manij tu tiek muo lan, rong di Volga, di Don, ahn di Kaakasos juurin di nex soma. Oueba, di Jorman dem taap a Stalingrad juurin di winta a 1942, ahn di Suoviet faas dem taat tu go wes agen, gienin bak nof terichri.

Candilichera a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 183 inabitant.

Boerchel ah ih waif Esta Kraka Losti (Hester Crocker Lusty, d. 1856, Mt. Kieri, Jumieka) eh-ab wan daata, Eschrana Luwiiza Boerchel (Esthrana Louisa Burchell, b. Falmot, Jumieka 1827, d. 1903 Kinston). Shi eh-bikomz di sekan waif a widowa Rev. Eduad Yuit (Edward Hewett, b. 1819, Naafok, Ingglan, d. 1883, Mt. Kieri, Jumieka), wid uu shi eh-ab tuelb pitni.
Mansarat a wah British Uobasiiz Terichri we de ina di Liiwad Ailanz, paat a di chien we niem di Lesa Antiliiz ina di Kiaribiyan Sii. Imieja bout 16 kilamita (10 mail) lang ah 11 kilamita (7 mail) waid, wid 40 kilamita (25 mail) a kuos. Krixtifa Kolombos gi di ailan di niem we iab nou pan ih sekan joerni tu di Nyuu Wol ina 1493. Deh refa tu Mansarat az di Emaral Ail a di Kiaribiyan, chuu kaa irizembl di kuos a Airilan, an nof a di hoerli Yuropian sekla eh-kom frah Airilan.

Juurin di liet 1930dem, Stalin laanch di Griet Porj (alzwel nuo az di "Griet Tera"), a kiampien fi porj di Kamiunis Paati a piipl akyuuz a karopshan, terarizam, ar chrechri; ihn exteni tu di milichri ahn ada els sekta a Suoviet sasayati. Taagitdem aafn get exikyuut, imprizn ina Gulag lieba kiamp ar egzail. Ina di ierdem afta, nof milian etnik mainariti alzwel get dipuot.

Taipraita a wah mikianikal ar ilekchomikianikal mashiin fi rait ina kiarakta simila tu demde we projuus bai printa muuvebl taip chuu kiibuod-aparietid taip we chraik wah riban fi chansfor ingk ar kaaban impreshan pah piepa. Tipikali wan dege kiarakta print wid iich kiipres. Di mashiin print kiarakta bai mek ingk impreshan a taip eliment simila tu di saat we yuuz ina muuvebl taip letapres printin.

Ina Britn, Wiliam Wilbafuos (William Wilberforce) wehn tek aan di kaaz a abalishan ina 1787 afta di faamieshan a di Komiti fi di Abalishan a di Slieb Chried, ush ihn liid ina Paalimenchri kiampien fi abalish di slieb chried ina di British Empaya wid di Slieb Chried Ak 1807. Ihn alzwel kiampien fi di abalishan a sliebri ina di British Empaya, ahn ihn lib fi siit ina di Sliebri Abalishan Ak 1833.

Di Naat Atlantik Chriiti Aaganizieshan (Ingglish: North Atlantic Treaty Organization (NATO /ˈneɪtoʊ/); French: Organisation du Traité de l'Atlantique Nord; OTANTemplate:Category handler), aalso kaal di Naat Atlantik Alayans (Ingglish: North Atlantic Alliance), a wah intagobamental milichri alayans bies pah di Naat Atlantik Chriiti we eh-sain pah 4 Iepril 1949. Di aaganizieshan kanstityuut wah sistim a kalectiv difens az ou imemba stietdem agrii fi myuuchal difens ina rispans tu atak bai heni hextoernal paati. NATO edkwaataz lokiet in Haren, Broslz, Beljiom, we di Supriim Alaid Komaanda aalso rizaid. Beljiom a wan a di 28 memba stiet kraas Naat Amoerka ah Yuurop, di nyuwis wandem we a Albienia ah Kruoyesha, jain ina Iepril 2009. Adishanal 22 konchri patisipiet ina NATO Paadnaship fi Piis prougram, wid 15 ada konchri invalv ina instityuushanalaiz dayalag pruogram. Di kombain milichri spenin a aal NATO memba kanstityuut uoba 70 posent a di gluobal tuotal. Membadem difens spenin supuoz fi amount tu 2 posent a GDP.
Westan filasafi a di filasafikal taat ah wok a di Westan wol. Istarikali, di toerm refa tu di filasafikal tingkin a Westan kolcha, biginin wid Elenik (i.e. Griik) filasafi, ah ivenchuali ikom fi kova wah laaj ieria a di gluob. Di wod filasafi iself arijiniet frah di Elenik: philosophia (φιλοσοφία), litarali, "di lob a wizdom" (φιλεῖν philein, "fi lob" ah σοφία sophia, "wizdom"). Di skuop a filasafi ina di ienshent andastandin, ah di raitn a (akliis som a) di ienshent filasafa, wuola ia weh intilekchual indeva. Dis eh-ingkluud di prablem a filasafi az deh andastan tide; bot azwel iweh-ingkluud nof adaels disiplin, laka pyuor matimatix ah nachral sayans laka fizix, astralaji, ah bailoji (Aristakl, fi egzampl, eh-rait pah aal a demaya tapik.)

Poliis fuos a kanstityuutid badi a poersn impowa bai di stiet fi infuos di laa, protek prapati, ah limit sivl disaada. Deh powa ingkluud di lijitimaiz yuus a fuos. Di toerm muos kamanli asosiet wid poliis saabis a savrin stiet we aataraiz fi exasaiz di poliis powa a dat stiet widin a difain liigal ar terituorial ieria a rispansibiliti. Poliis fuos noftaim difain az sepret frah milichri ar ada aaganizieshan invalv ina di difens a di stiet gens farin agresa; ousomeba, johdaamarii a milichri yuunit chaaj wid sivl poliisin.

Laibnits mek mieja kanchribyuushan tu fizix ah teknalaji, ah antisipiet nuoshan we soerfis lang-lang taim afta ina bailoji, medisn, jaaloji, prababiliti tiiri, saikalaji, lingguistix, ah infamieshan sayans. Ihn azwel rait pah palitix, laa, etix, tiyalaji, ischri, filasafi ah filalaji, iibm okiejanal voers. Fiim kanchribyuushan tu dis wuoliip a sobjik kiata-kiata ina ih joernaldem ah ina nof touzn leta ah anpoblish maniuskrip. Op tu 2008, no kompliit edishan a Laibnits raitndem no de.

Di Danyuub a fi Yuurop sekan-langgis riva, afta di Volga Riva, azwel di langgis riva ina di Yuropiyan Yuunian riijan. Ilokiet ina Senchral ah Iistan Yuurop.

Matamala de Almazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 382 inabitant.

Calatañazor a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 63 inabitant.

Di Yuunaitid Stiet a Mexiko adawaiz nuo az Mexiko (Panish: México) a wah fedaral kanstityuushanal ripoblik we de ina Naat Amoerka. Iab wah baada wid di Yunaitid Stiet; pah di soutiis kuos a Guatimaala, Biliiz, ah di Kiaribiyan Sii; ah pah di iis bai di Golf a Mexiko. Ia di fif laajis konchri ina di Amoerkaz bai tuotal ieria ah di 14t laajis indipendant nieshan ina di wol. Mexiko ab 109 milian smadi we lib de ah rangk 11t az konchri wid di muos smadidem. Ia wah fedarieshan we ab 31 stiet an wahn Fedaral Distrik, di kiapital, Mexiko Siti.
Di sinigag kiah akamadiet muo dah 600 smadi fi soervis ina di sangchueri. Di sangchueri fluor kova ina san (frah di Sefaadi kostom) fi memba piipl bout di taim wen Juu eh-kova deh fluor wid san fi mofl di song a deh prayaz juurin di Panish Ingkuizishan. Di sangchueri aalso fiicha wah 52-stap paip aagan. Duo a weh wantaim wah Aatadax komiuniti, di Shaare Shalom sinigag nou lou mix siitin ah Libaral-Kansoervativ soervis we ingkaapariet prayaz ina buot Iibruu ah Ingglish.

Di etimaliji a "bizniz" tai tu di stiet we onggl wan sumadi aar di uol sosayati bizi a du wok we praktical, we mek moni pan di maakit ahn we prafitebl. Di torm "bizniz" av at liis chrii wie we it kiahn yuuz, bot it depen pan di skuop – dat a definetli wan wie fi yuuz it fi taak bout wan speshal aaganaizieshan; di jenaralaiz wie fi yuuz it fi taak bout wan speshal maakit sekta, "di myuuzik bizniz" an kompoun faam, laka agribizniz; an di braadis miinin we kova aal a di aktivitidem we di gudz ahn sorvis komyuuniti soplayadem du. Bot, di egzak definishan a bizniz, laka eniting els ina di filasafi a bizniz, ha fi du wid dibiet ahn di kompleksiti a difrentdifrent miinin.

Derik Waalkat (Derek Walcott), Nobel praiz laariet, baan ah edikiet ina Sin Luusha, eh-aten kalij ina Jamaica. Ada signifikant raita frah di ailan ingkluud Klaad Makie (Claude McKay) ah Luuwi Simsn (Louis Simpson). Plie ah adaels wok ina Jumiekan Ingglish, ar Patwa, achrak speshal atenshan. Luuwiz Benit (Louise Bennett), Anju Salki (Andrew Salkey) ah Maiki Simit (Mikey Smith) eh-kanchibiut tu dis finamina bai deh rait wok ina Patwa. Ian Flemin (Ian Fleming) eh-rait ih fiemos Jiemz Ban (James Bond) navldem wails ih eh-lib ina Jumieka. Jiin Riis (Jean Rhys) aalso wel-nuo fi ar navl Waid Saagaso Sii (Wide Sargasso Sea), we weh set ina Jumieka. Jumiekan aatadem aazwie fies wid di disijan weda fi rait ina tandad Ingglish fi di singkuma wolwaid aadiens, ar ina di luokal Patwa, fi di wuoliip sumaala, bot muo chrendi, aadiens. Jumiekan flim wid Patwa song-chrak laka Di Aada Deh Kom (The Harder They Come) rikuaya sob-taikl fi expuot tu di jinaral maakit. Jinarali, di yuus a Patwa sivierli limit di potenshal aadiens fi di adawaiz yunivoersal Jumiekan mechiz. Paaliin Wilz (Pauline Wills), aata a di buk, "Di Imperil a di Maxfiil Terien” (The Imperils of the Maxfield Terrain), wid soh sekshan we rait ina Patwa bout di giarisn komiuniti a Maxfiil Avinyuu. Shi eh-baan ina di parish a Sint Anju, Jumieka ah shi a paas schuudent a Imakiulet Kansepshan Ai Skuul.

Salduero a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 185 inabitant.

Rien a likuid waata ina di faam a jrap-jrap we kandens frah atmosferik waata viepa ah den prisipitiet—dat a, ibikoms ebi anof fi jrap chuu graviti.
Di fos Panish seklment eh-foun ina 1509 nier Sint Anz Bie ah niem Sivil. Ina 1534 di sekladem muuv gaa wah nyuu, eltia sait, we deh niem Vila de la Viega (Villa de la Vega), ush di Ingglish riiniem Panish Tong wen deh kangka di ailan ina 1655. Disya seklment saab az di kiapital a buot Panish ah Ingglish Jumieka fran ifongdieshan ina 1534 antel 1872, afta wetaim di kiapital eh-muuv gaa Kinston.

Di Panish seklment ina Jumieka wena seklment we arijiniet frah di 16t senchri, wen Jumieka eh Panish ah galang so isenshali tel 1670, di diet wen Spien diliva di ailant tu di British Krong anda di Chriit a Majrid. Ousomeba, no sumoch signifikant Panish komiuniti neh de pah di ailant, wamek iweh so hiizi fi akiupai bai di British.

Jiotoermal powa kansida fi bi a sostienebl, rinyuebl suos a enaji bikaa di iit exchrakshan so sumaal kompier wid di Oert iit kantent. Di griinous gias imishan a jiotoermal ilekchrik stieshan a pah avrij 45 gram a kaaban dayaxaid po kilowat-owa a ilelchrixiti, ar les dah 5 posent a wa kanvenshanal kuol-faya plant imit.

Cidones a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 346 inabitant.

Plastik a wah matiirial we kansis a heni outa wah waid rienj a sintetik ar semi-sintetik aagianik kompoun we maliebl ah kiah muol ina salid abjek.

San Leonardo de Yagüe a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 2.299 inabitant.

Yelo a di kola bitwiin griin ah arinj ina di spekchrom a vizebl lait, di kola a raip leman, sonflowaz ah guol. A di praimri kola ina sobchaktiv kola, yuuz ina kola printin.

Dijit a wah nyuumerik simbal (laka "2" ar "5") yuuz ina kombinieshan (laka "25") fi riprizent nomba (laka di nomba 25) ina pozishanal nyuumaral sistim.
Ilizibet I (7 Septemba 1533 – 24 Maach 1603) wena di Kwiin a Ingglan ah Kwiin a Airilan frah 17 Novemba 1558 tel shi ded. Shi adawaiz kaal di Voerjin Kwiin, Gluoriana, ah Gud Kwiin Bes. Ilizibet ena di fif ah laas manaak a di Tyuuda dainasti. Shi wena di daata a Enri VIII, ah weh baan prinses, bot ar mada, hAn Buolin (Anne Boleyn), eh-get exikyuut chrii ier afta shi baan, ah deh diklier se Ilizibet eh ilijitimet. Ar breda, Edwad VI, kot ar outa di sokseshan. Ina 1558 deh pudong ih wil ah Ilizibet get fi soksiid ar aaf-sista, di Kiaklik Mieri I. Wan a di fos tingdem we shi du az kwiin a weh fi supuot di set op a di hIngglish Pratistant choch, fi we shi ton Supriim Gobna. Piipl ena-expek Ilizibet fi marid, bot no mata omoch pitishan kom frah paaliment, shi tan de singgl. So shi gruo, so shi ton fiemos fi ar voerjiniti, ah wah kolt kumop rong ar we get selibriet ina puochret, pajent, ah di lichicha a di die. Ina gobament Ilizibet eh muo madaret dan ar faada ah breda ah sista dem. Wan a ar matodem go, “video et taceo” (“Mi si ah no se notn”). Di biitn we di Panish Aamaada get ina 1588 asosiet wid ar liidaship ah stil luk pan az wan a di bigis vikchri ina Ingglish ischri. Di taim we shi ruul kaal di Ilizibiitan Iira, we fiemos fi di kualiti Ingglish jraama we kom bout, bai plierait laka Wiliam Shiekspier ah Krixtifa Maalo, ah fi di akomplishment a man laka Fransis Jriek uu eh-expluor pah di sii. Tuwaad di hen a ar rien, soh briid a ikanamik ah milichri prablem wiikn ar papilariti tu di paint we ar piipldem kudn wiet fi shi ded. Afta di shaat rien a Ilizibet sista an breda dem, ar 44 ier pan di chuon eh-bring gud stabiliti fi di kindom ah elp fi faaj wah sens a nashinal aidentiti.

Nachral nomba, aalso kaal kountin nomba, a di nombadem we yuuz fi kount sinting. Meni piiplz biliib dat ziro (0) se nachral. If der ah sinting, no fi ziro ah sinting. Derfor, ziro no se nachral.

Iebriam de ina di Buk a Jenisis an a di fos piechriaak a di Izrelait, di Ishmelait, di Midianait ah di Idomait piipldem. Ih rigyaad az di piechriaak a Juu, Kristian ah Muzlim piipl ah di smadi uu ep difain monotiyizim. Iebriam wena di tent jinarieshan frah Nuowa ah di 20t frah Adam. Ih faada wena Tera, an ih bredadem wena Niegor ah Haran. Askaadn tu Jenisis, Gad sen Iebriam fran ih yaad ina Ur Kasdim ah Haran tu Kienan, di lan we Yaawe pramis tu ih disendantdem. Deso, Abraham enta ina wan kovnant: ina exchienj fi rekanaiz Yaawe az Gad, im uda get bles wid nof pitni ah di lan uda bilangx tu dem. Juudizim, Kristianiti, ah Izlam muotaim refa tu az di Iebriamik rilijandem, kaa Iebriam plie mieja ruol ina aal a dem uoli buk.

Ieja a di bigis kantinent iina di wol wid di nofis piipl. Ipred uoba 8.6% a di hert tuotal sorfis hieria (ar 29.9% a di lan ieria) ahn, wid uoba 4 bilian piipl, ikantien muo dan 60% a di wol korant yuuman papulieshan.
Di stiet (gobament) ab di powa fi sivierli rischrik smadi libati ef deh komit kraim. Ina madan sasayati, deh ab prosiija tu we investigieshan ah chrayal afi adier. Ef deh fain gilti, di ofenda kiah sentans tu a faam a reparieshan laka komiuniti sentans, ar, dipen pah di niecha a deh ofens, fi andago impriznment, laif impriznment ar, ina som juurisdikshan, exikyuushan.

laa we riliet tu sexyual orientieshan ah milichri saabisAz a Iepril 2016, naintiin konchri, muos a dem lokiet ina di Amoerkaz ah Westan Yuurop, rekanaiz siem-sex marid ah grant muos (ef no aal) a dieda raits lis tapsaid tu iLGBT sitizndem. Konchri wid siem-sex marid rekanaiz nieshanwaid a: Aajentiina, Aislan, Beljiom, Brazil, Denmaak (exkluudn di Fero Ailanz), Frans, Kianada, Kolombia, Logzimboerg, di Nedalanz (exkluudn Aruuba, Kyuurasao ah Sint Maatn), Nyuu Ziilant, (exkluudn Niue, Tokelau ah di Kuk Ailanz), Naawie, Puotigal, Sout Afrika, Spien, Swiidn, di Yunaitid Kindom, (exkluudn Nadan Airilan, di Kroun dipendansidem ah muos British Uobasiiz Terichri. Siem-sex marid liigal ina di Pitkiern Ailanz) di Yunaitid Stiet (exkluudn muos Nietiv Amoerkan chraib. Siem-sex mariid liigal ina akliis 24 a dem. Aplikieshan tu Amoerkan Samuowa anklier.) ah Yurugwai.

'Soerkiuliechri shak, kamanli nuo az shak, a wah laif-chretnin medikal kandishan a luo blod poerfyuujan tu di tishudem we kiah rizolt ina seliula injri ah inadikuet tishu fongshan.

Istuorian a poersn uu risaach, todi, ah rait bout di paas, ah rigyaad az aatariti pani.[1] Istuorian kansoern wid di kantinyuos, metodikal naritiv ah risaach a paas ivent az deh riliet tu di yuuman ries; azwel az di todi a haal ischri ina taim. Ef di hindivijal kansoern wid ivent we prisiid ischri we raitdong, di hindivijal a istuorian a priyischri.

Di Izlamik Guolin Iej refa tu di piiriad ina di ischri a Izlam, chradishanali diet frah di 8t senchri tu di 13t senchri, wen nof a di istarikali Izlamik wol eh-ruul bai vierios kalifet, ah expiiriens sayantifik, ikanamik ah kolcharal florishin.[1][2][3] Dis piiriad chradishanali andastan fi eh-bigin juurin di rien a di Abasid kalif Harun al-Rashid (786 tu 809) wid di inagiurieshan a di Ous a Wizdom ina Bagdad, we skala frah vierios paat a di wol wid difrah kolcharal bakgrong eh-mandiet fi giada ah chransliet aal a di wol klasikal nalij ina Arabik. Askaadn tu chradishan ihen wid di kalaps a di Abasid Kalifet wid di Manggol inviejan ah di Sak a Bagdad ina 1258, duo sebral kantempareri skala plies di hen a di Izlamik Guolin Iej rong di 15t tu 16t senchri.

Puotigal a wah divelop nieshan wid wah ai Yuuman Divelopment Index ah a di 14t muos piisful, di 13t muos gluobalaiz nieshan, an a di 19t ayis kualiti a laif ina di wol. I aalso ab di luoys GDP ina di Wes a Yuurop. Puotigal a memba a di Yuropiyan Yuunian, foundin memba a di Latn Yuunian, di Aaganizieshan a Ibero-Amoerkan Stiets, di Aaganizieshan fi Ikanamik Kaaparieshan ah Divelopment, Naat Atlantik Chriiti, Komiuniti a Konchri we Chat Puotigiis (Puotigiis: Comunidade dos Países de Língua Portuguesa), ah Yuurozuon.
Di ilekchranik sistim yuuz fi plie vidio giem nuo az platfaam; egzampl a demaya a poersnal kompyuuta ah vidio giem kansuol. Demaya platfaam rienj frah laaj mienfriem kompyuuta tu sumaal anhuol kompyuutin divais. Speshalaiz vidio giem laka aakied giem, we di vidio giem kompuonent ouz ina wah laaj chasi, we weh kaman ina di 1980z, bot grajali diklain frah yuus juu tu di waidpred avielebiliti a uom vidio giem divais (e.g., PlayStation 4 ah Xbox One) ah vidio giem pah dextap ah laptap kompyuuta ah sumaatfuon.

Montejo de Tiermes a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 233 inabitant.

Ilekchokaadiagrafi (ECG ar EKG*) a di pruoses fi rekaad di hilekchikal aktiviti a di aat uoba a piiriad a taim bai yuuz ilekchuod put pah di kin. Demaya ilekchuod ditek soh biini ilechikal chienj pah di kin we koh frah di aat mosl ilekchofiziolajik patan a dipuolaraizin juurin iich aatbiit. A wah kaman kaadialaji tes we pofaam nof.

Isidong muosli pah di Kiaribiyan Pliet, ah di riijan ab muo dah 7,000 ailan, ailet, riif, ah kie. Di ailandem, we piipl kaal di Wes Indiz, jinarali faam wah ailan aak we maak aaf di iistan ah di nadan ej a di Kiaribiyan Sii. Deh kaal di ailan dem di Wes Indiz, kaa chuu wen Krixtifa Kolombos lan ya ina 1492 ih weh tingk se ih weh riich di Indiz we de ina Ieja.

Jumiekan ab lang ischri a fain kraafsmanship ina ud ah metal. Jumieka eh-ab wuoliip a exsilent fonicha fakchri frah koluonial taim, ah nof Jumiekan "Jaajian" fonicha eh-expuot tu mechopalitan konchri.

Amatior baxin a buot Olimpik ah Kamanwelt spuot ah a kaman fixcha ina muos intanashinal giemz—iazwel ab iwuona Wol Champianship. Baxin syuupavaiz bai wah refarii uoba a siiriz a wan- tu chrii-minit intaval kaal rong. Di rizolt disaid wen wan opuonent diim inkiepebl fi kantiniu bai a refarii, diskualifai fi brok ruul, rizain bai chruo iin di towil, ar pronongx di wina ar luuza bies pah di joj skuorkyaad a di hen a di kantes. Ina di ivent buot faita gien iikual skuor frah di jojdem, di fait kansida a jraa (profeshanal baxin). Ina Olimpik baxin, juu tu di fak se a wina mos diklier, ina di kies a jraa - di jojdem yuuz teknikal kraitiiria fi chuuz di muos dizoervin wina a di bout.

Braadkyaasin a di dischribyuushan a aadio an/ar vidio kantent tu dispoers aaadiens vaya eni ilekchranik mas komiunikieshan midiom, bot tipikali wan we yuuz di ilekchromagnetik spekchrom (riedio wiev), ina wan-to-nof magl.

Fuentearmegil a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 255 inabitant.

Di kilamita, (simbal km) a di yuunit a lent ina di mechrik sistim, ikwivalent tu wan touzn miita, an a di egzak distans we lait chravl ina frii spies, ina 1⁄299,792.458 a wahn sekan.

Ingklain plien, aalso nuo az ramp, a wah flat supuot soerfis we tilt a wah anggl, wid wan hen aya dah di eda, yuuz az ied fi riezop ar pudong luod.

Boerchel beri a di nan-dinaminieshanal Abni Paak Simichri a Stuok Nyuintan, Landan. Ina 1992 ih griet-grampitnidem irek wah mimuorial a ih grievsait.
Wid di Tyuuring tes, miintaim, ihn mek a signifikant ahn kiaraktaristikali provakativ kanchribyuushan tu di dibiet rigyaadin aatifishal intelijens: weda i wi eba pasobl fi se dat a mashiin kanchos ahn kiahn tingk. Ihn lieta wok a di Nashinal Fizikal Labrichri, we ihn kriet wan a di fos dizain fi a stuor-pruogram kompyuuta, di ACE, alduo i neba akchual get bil ina i ful faam. Ina 1948, ihn muuv gaa di Yuniversiti a Manchesta fi wok pahn di Manchesta Maak 1, dat taim de imorjin az wan a di wol orlies chuu kompyuuta.

Ina fizix, aabit a di gravitieshanal koerv paat a wah abjek rong wah paint ina spies, fi egzampl di aabit a planit rong wah staar, ar nachral satilait rong wah planit. Aabit a planit tipikali iliptikal, ah di senchral mas we aabit de a di fuokal paint a di ilips. Korant andastandin a di mikianix a aabital muoshan bies pah Alboert Ainstain jinaral tiiri a relitiviti, we akount fi graviti az juu tu koervacha a spies-taim, wid aabit we fala jiodiisix. Fi iiz a kialkiulieshan, relitiviti kamanli apraximiet bai di fuos-bies tiiri a yunivoersal gravitieshan bies pah Kepla laa a planiteri muoshan.

Di klasikal antikwiti ina Yuurop diet frahn wen raitin kom bak bout ina Ienchent Griis roun 700 BC. Di Ruoman Ripoblik establish ina 509 BC. Di Ruoman dem expan dem terichri uova Itali, den uova di Meditarienian biesn an Westan Yuurop. Di kristian rilijan ton liigal anda empara Constantine ina di 4t senchri AD. Ina fyuu jenarieshan, i ton di ofishal rilijan a di empaiya.

Dis a lis a Jumiekan dish ah fuud. Jumiekan kuiziin ingkluud mixcha ah kukin tekniik, flieva, spais ah influens frah di indijinos piipl pah di ailant a Jumieka, ah di Panish, British, Afrikan, Indian ah Chaini we inabit die ailant frah taim. Di kuiziin influens tu bai di krapdem inchajuus ina di ailant frah chrapikal Soutiis Ieja. Jumiekan kuiziin ingkluud difrah-difrah dish frah difrah-difrah kolcha kyaa kom a di ailant bai piipl we kom de frah somwe els. Adaels dish mekop orijinal ar a fyuujan a tekniik ah chradishan. Pah tapa ingriidient we nietiv tu Jumieka, nof kaina fuud eh inchajuus ah deh nou projuus luokal. Wah braad varayati a siifuud, chrapikal fruut ah miit avielobl.

Lituyenia (ofishali di Ripoblik a Lituyenia) a wah konchri ina iistan Yuurop. Ibaada Puolan, Latvia, Belarus ah Rosha. Ikiapital a Vilnios, ah di ofishal languij a Lituyenian. Di korant prezident a Dalia Grybauskaite, ah di praim minista a Andrius Kubilius.

Yelo a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 56 inabitant.

Di Instityuut a Jumieka (IOJ), foun ina 1879, a di konchri muos signifikant kolcharal, aatistik ah sayantifik aaganizieshan: dem a piechran ah promuota fi di aats ina Jumieka, ah deh spansa hexibishan ah awaad. Azwel a di konchri myuuziom aatariti, azwel deh administa ada nashinal aats ah kolcharal outlit ingkluudn di Nashinal Gialari, di hAfrikan Kiaribiyan Instityuut a Jumieka, ah di Jumieka Joernal.

Ciria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 106 inabitant.
Alan Matisn Tyuuring (Ingglish: Alan Mathison Turing, OBE, FRS, pronongxieshanˈtjʊ(ə)rɪŋ, 23 Juun 1912 – 7 Juun 1954) wehna British matimatishan, lajishan, kriptanalis ahn kompyuuta sayantis.

Klasikal myuuzik a aat myuuzik projuus ar ruut ina di chradishan a Westan myuuzik, inkluudn buot litoerjikal (rilijos) ah sekiula myuuzik. Wails wah simila toerm azwel yuuz fi refa tu di piiriad frah 1750 tu 1820 (di Klasikal piiriad), dis aatikl a bout di braad span a taim frah rofli di 11t senchri tu di prezant die, we ingkluud di Klasikal piiriad ah vierios adaels piiriad. Di senchral naam a dis chradishan eh-kuodifai bitwiin 1550 ah 1900, we nuo az di kaman praktis piiriad. Di mieja taim divijan a klasical myuuzik a so: di heorli myuuzik piiriad, we ingkluud di Midiival (500–1400) ah di Renesans (1400–1600) eradem; di kaman praktis piiriad, we ingkluud di Baruok (1600–1750), Klasikal (1750–1820), ah Romantik eradem (1804–1910); ah di 20t senchri (1901–2000) we ingkluud di madan (1890–1930) we uovalap frah di liet 19t-senchri, di ai madan (migl 20t-senchri), ah kantempareri ar puosmadan (1975–2015) eradem.

Tejado a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 159 inabitant.

Nyuutan laa a muoshan a chrii fizikal laa we, tugiada, lie di fongdieshan fi klasikal mikianix. Deh diskraib di rilieshanship bitwiin wah badi ah di fuosdem we hak pani, an imuoshan ina rispans tu demde fuos. Deh eh-expres ina wuoliip a difrah-difrah wie, uoba nieli chrii senchri, ah kiah somaraiz az fala:

Jalāl ad-Dīn Muḥammad Balkhī (porzhan جلال الدین محمد بلخى), ar Jalāl ad-Dīn Muḥammad Rūmī (arabik جلال‌الدین محمد رومی), ar Mowlānā (porzhan مولانا), nuon tu di Ingglish worl as jos Rumi, (September 30, 1207 – December 17, 1273) a wehna wahn 13t senchri Porzhan puoin raita, Suni Izlamik juura, an tioluojan. Rumi a wahn diskriptiv neim we stan fa "di Ruoman" kaa im wehn liv muos a im laif ina wahn ieriya niem Rūm, we dii ruul bai di Bixantiin Empaiya wan taim.

Recuerda a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 100 inabitant.

Futbaal adawaiz nuo az saka, a wah tiim spuot. Ilebm plieya de pon di fiil fi iich tiim iich taim. Di plieyadem chrai fi kik di baal ina de eda tiim guol.

Mashiin gon wah fuli haatamatik mountid ar puotebl fayahaam, dizain fi faya built ina kuik sokseshan frah wah amiunishan belt ar magaziin, tipikali a di riet a 300 tu 1800 rong a minit.

Aruuba a wah self-ruulin riijan ina di Kindom a di Nedalanz, we naav no adminischrietiv sobdivijan. Aruuba difrah frah di resa di Kiaribiyan riijan faa iab jrai klaimit; di lan jrai-jrai ah kiaktos de ebriwe. Di jrai klaimit buus tuoris araival duo, kaa dem kiah aazwie expek waam, soni weda. Iab lan ieria a 193 km2 (75 sk m) ah de outsaid a di orikien belt.
Kola (Moerkan Ingglish color, Kamanwelt Ingglish colour) a di vijual posepchual prapati we karispan ina yuuman tu di kiatigari kaal red, bluu, yelo, esechra. Kola diraiv frah di spekchrom a lait (dischribyuushan a lait powa voersos wievlent) a-intarak ina di yai wid di spekchral sensitiviti a di lait riseptadem. Kola kiatigari ah fizikal spisifikieshan a kola azwel asosiet wid abjek ar matiirial bies pah deh fizikal prapati laka lait abzaabshan, riflekshan, ar imishan spekchra. Bai difain kola spies koladem kiah aidentifai nyuumerikal bai deh kwaadinet.

Invairamentalizim ar invairamental raits a wah braad filasafi, aidialaji, ah suoshal muuvment rigyaadin kansoern fi invairamental protekshan ah impruuvment a di elt a di invairament, potikiula az di meja fi dis elt siik fi ingkaapariet di kansoern a nan-yuuman eliment. Invairamentalizim advokiet di laaful prezavieshan, restarieshan an/ar impruuvment a di nachral invairament, ah kiah refa tu az a muuvment fi kanchuol paluushan ar protek plaant ah hanimal divoersiti. Fi dis riizn, kansep laka lan etik, invairamental etix, bayodivoersiti, ikalaji, ah di bayofilia aipatisis figa pridaminantli.

Di mechri sitim a wahn intanashinal desimalaiz sistim a mejament, fos tek op ina Frans, we a di kman sistm fi meja yuunit ina muos a di worl. I av nof vierieshan, wid difrent chais fi fondamental yuunit, alduo di chais a bies yuunit no riili afek ou piipl yuuz i fram die to die. Sins di 1960'z di Intanashinal Sistim a di Yuunit Dem a di intanashinal standad mechri sistim. Wahn standad ste a priifix ina powa a ten kyahn yuuz fi get biga an smaala yuunit frahn di bies yuunit dem.

Mistisizim a "kanstilieshan a distingktiv praktis, diskuos, tex, instityuushan, chradishan, ah expiiriens iem a yuuman chransfamieshan, vieriosli difain ina difrah chradishan."

Di Eniyid (Latn: Aenēis [ae̯ˈneːɪs]) a wah Latn epik puoym, rait bai Voerjil bitwiin 29 ah 19 BCE, we tel di lejinderi tuori bout Enias, wah Chruojan man we trabl gaa Itali, we ih bikomz di ansista a di Ruoman piipl. Di fos six a di puoym twelb buk tel di tuori bout Enias waak-waak aal bout frah Chrai tu Itali, ah di puoym sekan aaf tel bout di Chruojandem oltimet viktuorios waar pah di Latn piipl, anda fuufa niem Enias ah ih Chruojan falaradem destin fi memba.

Antiiga ab a papilieshan a bout 82,000, mekop muosli a piipl a Wes Afrikan, British, ah Puotigiis disent. Di ailandem a paat a di Lesa Antiliiz aachipelago. Tu di sout a Antiiga ah Baabyuda a Guadiluup, Daminiika, Maatiniik, Sin Luusha, Sin Vinsn ah di Grenidiinz, Baabiedoz, Grinieda ah Chrinidad ah Tubiego. Mansarat de tu di soutwes; Sin Kits ah Niivis plos Sin Yuustieshos de tu di wes, and Sah Baatelmi, Sin Maatn ah Anggila de tu di naatwes.
Di taat a di Yuropiyan kalanaizieshan a di Amoerkaz tipikali diet tu 1492, alduo akliis wan hoerlia kalanaizieshan efoert ehn kom bifuo. Di fos Yuropiyan nuo fi kech a di Amoerkaz wehna di Vaikin (Naas) juurin di 11t senchri, uu ekstablish nof-nof kaloni a Griinlan ahn wan seklment wa no laas lang a L'Anse aux Meadows (51°N) ina di ieria di Naasdem kaal Vinlan, tide die Nyuufonlan ahn tu di sout. Seklment a Griinlan sovaiv fi sebral senchri, juurin wa taim di Griinlan Naas ahn di Inuit piipldem muosli astail dehn wan aneda. Bi di hen a di 15t senchri, di Naas Griinlan seklmentdem don kalaps.

Ritielaz ahn dischribiutaz ak az miglman fi chanspuot di gudzdem we di manifakcharadem mek tu di intendid kansiuumadem ahn jenariet prafi we kom frahn sielz ahn distribiush sorvisiz.Muos kansiuuma-orientid stuor ahn kiatalag kompini a dischribiuuta aar ritiela dem.

Wiit (Triticum spp.) a siirial grien, (botanikali, a taip a fruut kaal a kiariapsis) arijinali frah di Levant riijan a di Nier Iis bot nou koltiviet wolwaid. Ina 2013, wol prodokshan a wiit ena 713 milian ton, meki di tod muos-projjuus siirial afta kaan (1,016 milian ton) ah rais (745 milian ton). Wiit ena di sekan muos-projuus siirial ina 2009; wol prodokshan in dat ier ena 682 milian ton, afta kaan (817 milian ton), ah wid rais az kluos tod (679 milian ton).Dis grien gruo pah muo lan ieria dah heni adaels kamoershal fuud. Wol chried ina wiit grieta dah fi aal ada krap kombain. Gluobali wiit a di liidn suos a vejitebl pruotiin ina yuuman fuud, sens iab aya pruotiin kantent dah ada mieja siirial, kaan, ar rais. In toermz a tuotal prodokshan tonij yuuz fi fuud, a korantli sekan tu rais az di mien yuuman fuud krap ah bifuo kaan, afta lou fi kaan muo hextensiv yuus ina animal fiidn. Di aakialajikal rekaad sojes se dis eh fos okor ina di riijan nuo az di Foertail Krisent.

Uman a fiimiel yuuman. Di toerm uman yuujali rizoerv fi wah adolt, wails di toerm gial a di yuujal toerm fi a fiimiel pitni (gial pitni) ar adolesent. Di toerm uman azwel sohtaim yuuz fi aidentifai fiimiel yuuman, rigyaadlis a iej, laka ina friez laka "uman raits". "Uman" kiah azwel refa tu smadi jenda aidentiti. Uman wid tipikal jinetik divelopment yuujali kiepebl fi gi boert frah piubati antel menopaaz. Ina di kantex a jenda aidentiti, chranzjenda piipl uu bailajikali ditoermin fi bi miel ah aidentifai az uman kyaah gi boert. Som intasex piipl uu aidentifai az uman kyaah gi boert kaaza aida steriliti ar deh inerit wan ar muo Y kruomosuom. Ina exchriimli rier kies, piipl uu ab Swaya sinjruom kiah gi boert wid medikal asistans. Rait chuu ischri umandem asyuum ar get asain vierios suoshal ruol.

Sayabiin azwel nuo az saibiin ina Naat Amoerka, (Glycine max), a spiishiz a legyuum nietiv tu Iis Ieja, waidli gruo fii edibl biin we ab wuoliip a yuus. Di plaant klaas az ailsiid reda dah pols bai di UN Fuud ah Agrikolcha Aaganizieshan (FAO).
Jumieka ab nachral rizuos, praimerili baxait, ah wah aidiil klaimit kandyuusiv fi agrikolcha ah aalso tuurizim. Di diskovri a baxait ina di 1940z ah di sobsikuent establishment a di baxait-aluumina indoschri shif Jumieka ikanami frah shuga ah banaana. Bai di 1970z, Jumieka imoerj az wah wol liida ina expuot a demya minaral az farin invesment ingkriis. Wiiknis ina di finanshal sekta, spekiulieshan, ah luowa lebl a invesment iruod kanfidens ina di prodoktiv sekta. Di gobament kantiniu efoert fi riez nyuu savrin det ina di luokal ah intanashinal finanshal maakit in aada fi miit i U.S. dala det abligieshan, fi mapop likuiditi fi mentien di exchienj riet ah fi elp fon di korant bojit difisit. Jumiekan Gobament ikanamik palisi ingkorij farin invesment ina deh ieria we oern ar sieb farin exchienj, jinariet implaiment, ah yuuz luokal raa matiirial. Di gobament provaid wah waid rienj a insentiv tu investa, ingkluudn rimitans fasiliti fi asis dem fi ripachriet fonz tu deh konchri a arijin; tax alidie we difor tax fi a piiriad a ierz; ah dyuuti-frii axes fi mashiinri ah raa matiirial we impuot fi apruuv entapraiz.

Paadnaship: Paadnaship a wahn prafit-mekin bizniz we bilang tu tuu aar muor piipl. Ina muos faam a paadnaship, iich a di paadnadem av anlimitid layabiliti fi di detdem we di bizniz inkyor op. Di chrii tipikal klasifikieshan a paadnaship a jenaral paadnaship, limitid paadnaship, ahn limitid layabiliti paadnaship.

Aschranami, a nachral sayans, di todi a silestial abjek (laka staar, gialaxi, planit, muun, astaraid, kamit ah nebiula) ah pruoses (laka siupanuova hexpluojan, giama rie bos, ah kasmik maikrowiev bakgrong riedieshan), di fizix, kimischri, ah evalushan a soch abjek ah pruoses, ah muo jinarali aal finamina we arijiniet outsaida di atmosfier a Oert.

Di Ba'aamaz, ofishali di Kamanwelt a di Ba'aamaz, a wah indipendant, savrin konchri we mekop a tuu touzn kie ah sebm onjrid ailan we faam wah aachipelago. Ide ina di Atlantik Uoshan tu di soutiis a di Yunaitid Stiet; naat a Kyuuba, Ispanyuola (Daminikan Ripoblik ah Ieti) ah di Kiaribiyan Sii; ah naatwes a di Toerx ah Kiekos Ailanz.

Di vizebl spekchrom a di puoshan a di hilekchomagnetik spekchrom we vizebl tu di yuuman yai. hIlekchomagnetik redieshan ina dis rienj a wievlent kaal vizebl lait ar simpli lait. Tipikal yuuman yai wi rispan tu wievlent frah bout 390 tu 700 nm. Ina toerm a friikuensi, dis karispan tu a ban ina di visiniti a 430–770 THz.

Dem huol Mao ina ofishal ai rigyaad ina Chaina we ih nuo az di griet revaluushaneri, palitikal schratijis, ah milichri maastamain uu difiit Jinaralisimo Chiang Kai-Shek ina di Chaini Sibl Waar, ah den chuu ih palisidem chansfaam di konchri ina wah mieja wol powa. Fordamuo, Mao vyuu bai nof ina Chaina az puoyt, filasafa, ah vijaneri. Ousomeba, atityuud tuwadz Mao chienjop sens Deng Zyaoping (Deng Xiaoping) tek powa ah inishiet maakit-ikanamik rifaam ina 1978, bot di ofishal paati lain mek distingshan bitwiin Mao kanchribyuushan tu di Kamiunis revaluushan ah di "eradem" ih komit lieta ina laif. Ih puochret kantiniu fi fiicha praminent pah Tiananmen Giet ah pah aal Renminbi bil.
Viana de Duero a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 70 inabitant.

Fran a sasayatal paint a vyuu maakitin provaid di lingk bitwiin sasayati matiirial rikwayament ah ikanamik patan a rispans. Dis wie maakitin satisfai demaya niid ah waant chuu di divelopment a exchienj pruoses ah chuu bil lang-toerm rilieshanship.

Di definishan a statiu no aalwiez klier-kot; ikueschrian statiu a smadi a-raid aas, soertnli ingkluud, ah ina nof kies, laka Madana ah Pitni ar Pieta, skolpcha a tuu smadi wi kount azwel.

Apraximetli 33% a piipl wid influenza deh asimtomatik.Simtom a influenza kiah taat kwait sodn wan tu tuu die afta infekshan. Yuujali di fos simtom a chil ar chili sensieshan, bot fiiva aalso kaman hoerli ina di infekshan, wid badi tempicha rienj frah 38 tu 39 °C (aproximetli 100 tu 103 °F). Nof piipl so sik tel deh kanfain tu bed fi sebral die, wid iek and pien raichuu deh badi, wosara ina deh bak ah leg. Simtom a influenza kiah ingkluud:

Kamit a wah haisi sumaal Suola Sistim badi we, wen ipaas kluos tu di Son, iitop ah bigin outgias, ah displie wah visibl atmosfier ar kuoma, ah sohtaim azwel wah tiel.

Ina 1979 di gruup eh-akiuz, chrai, ah kanvik fi smogl waga-waga amount a puotent kianabis frah Jumieka tu Mayami ina hakshan we ena-kip di Jumiekan ikanami a-fluot daa deked. Di den Jumiekan Praim Minista Edwad Siaga tel wah U.S. intavyuu "A jos likl sinsimiila waa kip di konchri a-gwaan rait nou". Di Kaptikdem poblish wah frii nyuuzpiepa fi promuot Gyaaviizim ah di dikriminalizieshan a mariwaana. Deh weh aalso fiicha pah wah sinsieshanal episuod a 60 Minit pah 28 Aktuoba 1979. Di gruup liida wena Tamas Raili (Thomas Reilly), aalso nuo az Breda Lov. Ina 1986 di aaganizieshan patisipiet ina di Jogz Infuosment Adminischrieshan ierin pah kianabis rishediulin ina di Yunaitid Stiet.

Puosmadanizim a liet-20t-senchri muuvment ina di aats, aachitecha, ah kritisizim we ena dipaacha frah madanizim. Puosmadanizim aatikiuliet se di wol ina stiet a popetyual inkompliitnis ah poermanent anrizalv. Puosmadanizim promuot di nuoshan a pluuralizim; se a nof wie fi nuo, ah nof chuut tu a fak. Frah puosmadan pospektiv nalij aatikiuliet frah pospektiv, wid di wuola di ansoertnti, kamplexiti ah paradax. So nalij rilieshanal ah aal rialiti wiiv pah luokal lingguistik luum. Puosmadanizim ingkluud skeptikal intoerpritieshan a kolcha, lichicha, aat, filasafi, ischri, ikanamix, aachitecha, fikshan, ah litareri kritisizim. Imuotaim asuosiet wid dikanschrokshan ah puos-chrokcharalizim kaa iyuusij az a toerm gien signifikant papilariti sieh taim az twentiet-senchri puos-chrokcharal taat. Deh aplai di toerm puosmadanizim tu banz a muuvment, mienli ina aat, myuuzik, ah lichicha, we eh-riak gens tendensi ina madanizim, ah deh tipikali maak bai rivaival a istarikal eliment ah tekniik.
A weh di indoschrial revaluushan we gi boert tu invairamental paluushan az wi nuo i tide. Landan aalso rikaad wan a di hoerlia exchriim kies a waata kualiti prablem wid di Griet Tingk pah di Temz ina 1858, we liid tu kanschrokshan a di Landon siurij sistim suun afta. Paluushan ishu eskaliet az papilieshan gruot for exiid abiliti a nieba'ud fi anggl deh wies prablem. Rifama eh-bigin fi dimaan syuwa sistim, ah kliin waata.

Di ischri a haat a di ischri a heni haktiviti ar prodok wa mek bai yuuman ina vijual faam fi estetik ar komiunikietiv poerpos, fi expres aidie, imuoshan ar, muo jinerali, wah wolvyuu.

Di skelitan (frah Griik Skeletus Chmeletus (Pavel Chmelik)) a di badi paat we faam di supuotin chokcha a aaganizim. A wuoliip a difrah-difrah skelital taip: di exoskelitan, we a di stiebl outa shel a aaganizim, di endoskelitan, we faam di supuot chokcha insaida di badi, di aijroskelitan, ah di saitoskelitan.

Aruuba a wah 33 kilomiita (32 mail) lang ailan ina di Lesa Antiliiz we de ina di Sodan Kiaribiyan Sii, 27 km (17 mail) naat a di Paraguaná Peninsiula, Falcón Stiet, Venizuela. Tigeda wid Kiurasao ah Bonier, ifaam we deh kaal di ABC ailanz a di Liiwad Antiliiz, di sodan ailan chien a di Lesa Antiliiz.

Diktietaship a faam a gobament we wah konchri ruul bai wan smadi ar palitikal entiti, ah exasaiz chuu vierios mikianizim fi inshuor se di entiti powa rimien chrang.

Di Maruun piipldem se Kojo a-weh Nakuan (Naquan) bwai pikni we a eh wah liida ina Asanteman, di lan we di Ashanti-Akan piipldem lib ina, wa deh kaal Gaana (Ghana) nowadiez. Deh kiapcha Nakuan ah ton im ina wah sliev a Jumieka ina di 1640z bot ih ribel gens di Panish piipldem ah ronwe wid ih klan ina di mountndem we de ina di migl a Jumieka. An a so ih mek di fos Maruun komiuniti. Deh niem Maruun chuu di Panish wod fi 'lego biis' a cimarron.

hAal Joermanik languijdem diraib frah di Pruoto-Joermanik languij, we taak juurin di hoerli fos mileniom KE. Pruoto-Joermanik koh frah Pruoto-Indo-Yuropiyan, ah ina di prases, go chuu soh kansanant shif we Pruoto-Indo-Yuropiyan p, t, k bikomps Joermanik f, th, ah h; Pruoto-Indo-Yuropiyan b, d, g bikomps Joermanik p, t, ah k; ah Pruoto-Indo-Yuropiyan bh, dh, gh bikomps Joermanik b, d, ah g.

Naat Amoerka a di naadan kantinent a di Amoerkaz, sitiet ina di hoert naadan emisfier ah liklmuos di wuola i ina di westan emisfier. Ibaada pah di naat bai di Aaktik Uoshan, pah di iis bai di Naat Atlantik Uoshan, pah di soutiis bai di Kiaribiyan Sii, ah pah di wes bai di Naat Pasifik Uoshan; Sout Amoerka de tu di soutiis.

Vidio giem a wah ilekchranik giem we invalv yuuman intarakshan wid a yuuza intafies fi jinariet vijual fiidbak pah vidio divais laka TV skriin ar kompyuuta manita. Di wod vidio ina vidio giem chradishanali refa tu a rasta displie divais, bot ina di 2000z, it implai heni taip a displie divais we kiah projuus tuu- ar chrii-dimenshanal imij. Vidio giem somtaim biliiv fi bi a faam a aat, bot dis dezignieshan kanchovoershal.